JÚN

**AGAPE**

**Práca pred stretnutím**:

**Na vypočutie:**

**Aleksander Bańka, *Wizja Kościoła papieża Franciszka***. Referát na 48. Kongregácii zodpovedných, Jasna Góra, 25.02.2023.

Link pre transmisiu (po polsky): <https://www.youtube.com/watch?v=8Nre1n79v40>

Link prezentácie prednášky v powerpointe (slovensky): <https://drive.google.com/file/d/1-S3gZ1jnl_YbMKGlB94uVoeBhj0ktGR2/view?usp=sharing>

**Otázky na premyslenie:**

* Čo synoda o synodalite je a čo nie je?
* Prečo sa niektorí obávajú Synody?

**Stretnutie v skupine**

1. **Modlittba na úvod, delenie sa Božím slovom: Flp 2, 1-15**

*Ak teda jestvuje nejaké potešenie v Kristovi, ak jestvuje nejaká útecha z lásky, nejaké spoločenstvo ducha, nejaké srdce a zľutovanie, dovŕšte moju radosť: zmýšľajte rovnako, rovnako milujte, buďte jedna duša a jedna myseľ!*

*Nerobte nič z nevraživosti ani pre márnu slávu, ale v pokore pokladajte jeden druhého za vyššieho. Nech nik nehľadí iba na svoje vlastné záujmy, ale aj na záujmy iných.*

*Zmýšľajte tak ako Kristus Ježiš:*

*On, hoci má božskú prirodzenosť, nepridŕžal sa svojej rovnosti s Bohom, ale zriekol sa seba samého, vzal si prirodzenosť sluhu, stal sa podobný ľuďom; a podľa vonkajšieho zjavu bol pokladaný za človeka. Uponížil sa, stal sa poslušným až na smrť, až na smrť na kríži. Preto ho Boh nad všetko povýšil a dal mu meno, ktoré je nad každé iné meno, aby sa na meno Ježiš zohlo každé koleno v nebi, na zemi i v podsvetí a aby každý jazyk vyznával: "Ježiš Kristus je Pán!" na slávu Boha Otca.*

*A preto moji milovaní, ako ste vždy poslúchli, a nielen v mojej prítomnosti, ale oveľa viac teraz v mojej neprítomnosti, s bázňou a chvením pracujte na svojej spáse. Veď to Boh pôsobí vo vás, že aj chcete aj konáte, čo sa jemu páči. Všetko robte bez šomrania a pochybovania, aby ste boli bezúhonní a úprimní, Božie deti bez hany uprostred zvrhlého a skazeného pokolenia; medzi ktorým svietite ako svetlá na svete*

2) **Prečítanie smerovky „Agape”.**

**AGAPE, čiže čistá láska, ktorú Duch Svätý rozlieva v našich srdciach, je najvyššou formou svedectva a realizácie osoby, vďaka nej sa môže osoba nezištne darovať (GS 24) Bohu i blížnym, aby tak v plnosti vlastnila sama seba; preto neustálou metanoiou, potláčaním svojho egoizmu a nasledovaním Kristovho kríža chcem prejsť do postoja nezištnej služby – diakonie, podľa vzoru Syna človeka chcem slúžiť spoločenstvu Cirkvi a všetkým bratom, zvlášť slabým a utláčaným.**

3) **Zdieľanie**

Zdieľanie má tentokrát sumarizačný charakter ročnej práce.

Môžem povedať, že žijem vo svetle?

Čo ma naučila Synoda?

Čo bolo pre mňa dôležité? Za čo sa chcem poďakovať Bohu? Na čo by som sa chcel hlavne zamerať v zlepšovaní?

Zdieľanie môžeme uskutočniť napr. formou svedectva.

4) **Misia – úloha**

Komúnia, účasť, misia

Ako by mohlo moje obrátenie prebiehať v týchto troch rovinách v najbližšom čase?

5) **Modlitba k Zorničke slobody.**

Mária Nepoškvrnená, zornička slobody, pri Tebe sme vždy boli slobodní.

Si pre nás prameňom svetla a života, lebo ako prvá z ľudí si prijala Ježiša - Svetlo sveta a podriadila si mu svoj život v poslušnosti a láske až po kríž.

Vidíš moje otroctvo, keď ma ovláda temnota bludu, nevedomosť, vlastná predstavivosť a keď žijem pre seba ovládaný pýchou a sebaláskou.

Osloboď ma a vypros mi milosť ponoriť sa spolu s Tebou do jediného Svetla, ktorým je Ježiš. On vie, kým som, čo chce odo mňa Otec a čo je pre mňa dobré.

Osloboď ma a vypros mi silu premáhať egoizmus prijímaním kríža.

Daj mi silu žiť podľa svetla pre Boha a bratov v nezištnej láske.

Učiň, aby v mojom vnútri vzplanulo svetlo a vytryskol plameň života.

Pomôž mi poznať pravdu, ktorá ma oslobodí a ísť za Ježišom, aby som nekráčal v tme, ale mal svetlo života. Amen.